CELEX: 62016CN0325
Language: sl
Date: 2016-06-09 00:00:00
Title: Zadeva C-325/16: Predlog za sprejetje predhodne odločbe, ki ga je vložilo Tribunal Supremo – (Španija) 9. junija 2016 – Industrias Químicas del Vallés, S.A./Administración General del Estado in Sapec Agro, S.A.

22.8.2016   
            
            
               SL
            
            
               Uradni list Evropske unije
            
            
               C 305/16
            
         Predlog za sprejetje predhodne odločbe, ki ga je vložilo Tribunal Supremo – (Španija) 9. junija 2016 – Industrias Químicas del Vallés, S.A./Administración General del Estado in Sapec Agro, S.A.
   (Zadeva C-325/16)
   (2016/C 305/23)
   Jezik postopka: španščina
   
      Predložitveno sodišče
   
   Tribunal Supremo
   
      Stranke v postopku v glavni stvari
   
   
      Tožeča stranka: Industrias Químicas del Vallés, S.A.
   
      Toženi stranki: Administración General del Estado in Sapec Agro, S.A.
   
      Vprašanji za predhodno odločanje
   
   
               1.
            
            
               Ali je končni datum, določen v Direktivi 2010/28/EU (1) z besedno zvezo „do 31. decembra 2010“ v njenem členu 3(1) oziroma besedno zvezo „Do navedenega datuma“ v členu 3(1), drugi pododstavek, ki se prav tako nanaša na 31. december 2010, v povezavi s šestmesečnim rokom iz uvodne izjave 8 Direktive 2010/28/EU, prekluzivni rok zaradi cilja, ki ga uresničuje sistem iz Direktive Sveta 91/414/EGS (2) z dne 15. julija 1991, in se državam članicam ne dopušča, da bi ga podaljšale, saj je njegov izračun izčrpno urejen v tej direktivi?
            
         
               2.
            
            
               Če se šteje, da se navedeni rok lahko podaljša, ali je treba odločitev o takem podaljšanju sprejeti ne glede na konkretna procesna pravila za zaprosilo za tako podaljšanje in njegovo odobritev, ali pa morajo države članice, ker to spada v njihovo pristojnost, kot naslovnice postopkovnih določb iz člena 3(1) navedene direktive o tem odločiti v skladu s svojo nacionalno zakonodajo?
            
         
      (1)  Direktiva Komisije 2010/28/EU z dne 23. aprila 2010 o spremembi Direktive Sveta 91/414/EGS zaradi vključitve metalaksila kot aktivne snovi (UL L 104, str. 57).
   
      (2)  Direktiva Sveta z dne 15. julija 1991 o dajanju fitofarmacevtskih sredstev v promet (UL L 230, posebna izdaja v slovenščini, poglavje 3, zvezek 11, str. 332).